Разговор о Википедији:Гласање/Википедијанац 2019. године

message: *  Да се уведе гласање за Википедијанку године! Када се напише "Википедијанац" никоме на памет не пада да то можда може да буде и жена. Ако погледамо у назад, од када постоји евиденција о избору, ја сам једна једина особа женског пола која је икада предложена за ово признање. А ако погледамо извештаје са разних пројеката и радионица, ту ординира гомила женских ликова чији рад сви подразумевају... У случају да неко обрише овај мој предлог, пишем ово и на страни за разговор. И молим вас све да мене не предлажете и ове године --BuhaM (разговор) 23:33, 24. децембар 2019. (CET)
replies: text: :Извињавам се, 2010. предложена је Geologicharka--BuhaM (разговор) 23:44, 24. децембар 2019. (CET)
replies: text: :  По тој логици, од Википедије треба тражити да се поред термина Корисник, дода и термин Корисница, јер никоме не може пасти на памет да то може бити и жена. Свако може сваког да предложи за Википедијанца године, без обзира на пол, мислим да то никада није било спорно овде. --Pinki (разговор) 16:47, 25. децембар 2019. (CET)
*  У овим гласањима можете додати Википедијанац-Википедијанка године у сам наслов, без проблема. Очигледно да је то женама важно, тако да би могли бити мало више предусретљиви. Није неопходно да се корисници самоидентификују по полу, свако је слободан да дјелује по вољи по том и сваком другом питању које се тиче приватности. Славен Косановић {разговор} 17:18, 25. децембар 2019. (CET)

text: : Није питање ко се може предложити, већ ко ће се предложити. Званично (према Заводу за статистику) у САНУ има око 125 мушкараца и око 13 жена. То је питање општег става и стања нације. Не видим зашто не бисмо покушали тај став да променимо, у складу са глобалним тенденцијама савременог света. Толико смо се бацили на писање чланака о женама, видљивости жена и тд. бла, бла... Као да је целе године 8. март. --BuhaM (разговор) 19:18, 25. децембар 2019. (CET)
replies: text: ::BuhaM: Уз дужно поштовање Милице теби и поштујући твој рад, мислим да је само стицај околности што нека жена није изабрана за Википедијанца године. Наравно да нико не умањује рад жена на пројекту и говорим у своје име, а верујем да и велика већина тако мисли, мени ни у малом мозгу није да гледам да ли је најбољи мушкарац или жена. Просто гласам за оног за кога мислим да је те године био најбољи. Треба позвати људе да гласају што више, учинићу то сада позивом да гласају, од срца би волео да и нека жена буде изабрана за најбољег Википедијанца године. Ето, поздрав од мене и све најбоље.--Soundwaweserb (разговор) 19:26, 25. децембар 2019. (CET)
replies: text: :::Soundwaweserb, хвала на твом ставу. Нисам ја ни рекла да људи неће гласати. Само да неће предложити. Стање нације... Неоспорно и нажалост. Веруј ми да знам шта ти причам.--BuhaM (разговор) 19:51, 25. децембар 2019. (CET)
replies: text: ::::Нисмо једини са таквим менталним склопом у Европи, није да нас браним, напротив. Често ја сретнем ове тзв „мушке феминисте”, по ЕУ који лако мијењају став кад треба нешто конкретно да се уради или кад једна жена треба да добије нешто више од њих, не због чињенице да је жена, већ због свог рада. Врло брзо им проради „мушка сујета”. А овде нама ништа не би фалило, не би нам опала коса с главе, ако већ некоме није  да оснујемо и награду „Википедијанка године”. Славен Косановић {разговор} 20:14, 25. децембар 2019. (CET)

text: :Уосталом ви уреднице Википедије то можете и урадити, тј основати вашу награду, без да питате ишта иког од нас мушких. Ово је слободан пројекат и сви смо једнаки. Славен Косановић {разговор} 20:18, 25. децембар 2019. (CET)
replies: text: ::Познато је да ми мушки лупетамо кад се залажемо за једнакост полова, тако да је увијек боље да саме преузмете иницијативу и мијењате и стварате, и предлажете по вашим схватањима ствари. Славен Косановић {разговор} 20:36, 25. децембар 2019. (CET)
 Слажем се са корисником , мислим да подједнаке шансе имају оба пола у сваком такмичењу, гласању и остало. И не само на Википедији, једноставно су жене мање заступљене у неким сферама јер се мање занимају за то. То не значи да је неко због свог пола супериорнији. На нашем пројекту вјерујем да мање од 10% чине жене, због тога има и смисла да се толико често појављују побједнице такмичења или оваквих гласања. Што се тиче самог назива ове титуле, могло би се можда додати у наслову и на сајтнотису „У току је гласање за избор википедијанца или википедијанке 2019. године.”, а кад неко побиједи лако је промијенити у споменици шта пише. У сваком случају, ни на крај памети ми не би било да се неко устручава предложити жену за ово само због тог што пише у наслову. — Марина Симић (разговор) 20:53, 25. децембар 2019. (CET)
А да преименујемо наслов у родно неутралан — Избор за Википедијанче 2019. године  --ΝικόλαςΜπ.  (разговор) 21:16, 25. децембар 2019. (CET)

text: То сам и ја хтјела предложити, некако је најлогичније  — Марина Симић (разговор) 21:25, 25. децембар 2019. (CET)
Ајде што си вратио измјене, али си ми и обрисао глас за Марину. Али ово са Википедијанчетом ти није нимало духовито. То само показује да су неки коментари овдје у праву. Брзо проради мушка сујета. Славен Косановић {разговор} 21:18, 25. децембар 2019. (CET)

text: Ја сам ти вратио измене. Никола је избрисао глас, јер је неважећи, може се гласати само једном - прочитај правила. Награда се зове Википедијанац године већ 10 година, не можеш се тек тако појавити и мењати на своју руку. Наравно да се односи и на жене, поздрав и подршка свим колегиницама. --MareBG (разговор) 21:27, 25. децембар 2019. (CET)
Добро за глас у реду, извињавам се. Моја грешка. Али што се осталих измјена тиче, не мијења правила уопште. Нигдје не пише да  мора искључиво бити Википедијанац, а никако Википедијанка. Славен Косановић {разговор} 21:34, 25. децембар 2019. (CET)

text: У сваком случају, попричајте мало и саслушајте колегинице на тим састанцима Викимедије. Годинама се прича како је заступљеност жена нна Викију много мања, и кад треба објављивати статистике и оплакивати ситуацију, онда је у све у реду и тако се испуни цијели програм, међутим, кад се нешто конкретно уради, мушким уредницима одмах скаче притисак, па би радије и титулу „википедијанче” само да није женског рода. Мућните мало, није толико тешко. Славен Косановић {разговор} 21:46, 25. децембар 2019. (CET)
replies: text: : На лошој си адреси, то предложи људима из Викимедије. А сигуран сам да се Никола шалио. --MareBG (разговор) 21:54, 25. децембар 2019. (CET)
 
Па предлажем и овде, да размислите генерлано о вашим потезима кад је у питању родна равноправност. Те шале се лако изговарају, али ипак их треба избјегавати. Софтвер медијавики већ одавно препознаје и „корисница”, тако да приче о традицији… Славен Косановић {разговор} 22:01, 25. децембар 2019. (CET)
Славене, заједница на Википедији нема превише утицаја на одлуке донете на састанцима Викимедије Србије. То удружење има своју политику и чланови се питају о одлукама које се донесу. Да ли ће било који предлог одавде да се уважи, опет зависи од гласања тамо. Тако да су потпуно одвојене ствари. Што се овог случаја тиче, Марина је извукла суштину. Проблем нам је мања заступљеност жена на пројекту, па могу да претпоставим да је из тога произашло да се ретко појављују међу кандидованима. Једино што можемо да пронађемо консензус по питању тога да ли ово треба да раздвојимо, али мислим да то није добро, зато што нико није дужан да открива свој идентитет. Исто тако, бојим се да је тешко пронаћи родно неутралан термин, али се по садашњим правилима подразумевају сви људи, без обзира на пол. Намерно сам се трудио да се максимално поиграм и проберем речи. Све у свему, верујем да је у питању само сплет околности, а не мизогинија, или било који други облик шовинизма. --Lotom (разговор) 22:48, 25. децембар 2019. (CET)
Па мислим да смо били нашли рјешење. Марина је предложила да буду оба рода поменута у сајтнотису, (а ја сам мислио зашто не и на гласању), па да се касније додијеле споменице у зависности да ли је ријеч о кориснику или корисници. Ја направио и шаблон. Уколико неко не жели да се изјасни, па остаје Википедијанац. Нема више алтернатива. А софтвер већ одавно препознаје разлику, и код корисника/ца који су се у подешавањима изјаснили пише онако како су одабрали. Ја мислим да многи од вас нисте ни примјетили да софтвер већ разликује, јер је мало корисница. Уколико одете, на примјер, на Маринину страницу видјећете да горе пише Корисница. Као неко ко је веома стари овдје, ко већ има и сједе длаке на глави, ја добро познајем свеукупно функционнисање и Википедије и Викимедије. Да заобиђемо даље описивање на ту тему. Дакле, споменице додјељује заједница Википедије, тако пише, а заједница су сви корисници без разлике. Славен Косановић {разговор} 23:03, 25. децембар 2019. (CET)
Славене побогу шалио сам се, каква те мушка сујета спопала. Термин википедијанац се односи на све уреднике Википедије, без обзира на њихову полну припадност. Баш као што и именица човек представља општу одредницу за све хомо сапијеенсе. Или да направимо и верзију човечица. Мада у том случају би морали сковати и мушку верзију попадије јер протестанти дозвољавају свештеницима истополне бракове, попадијац. И опет се зезам, без бриге  --ΝικόλαςΜπ.  (разговор) 23:52, 25. децембар 2019. (CET)

text: Ајде Никола брате, да не тражимо изговоре. У нашем језику родна разлика је очигледна, постоји обиље ријечи и граматичке конструкције у којима је она очигледна, много више него у неким другимн европским језицима. Уколико кориснице желе имају свако право да их се ословљава са корисница, уредница, википедијанка, докторка, списатељица, ето видиш има чак и попадија, попова жена, госођа/ица, а не господин, итд. Нажалост, нисте свјесни да неке ваше аргументе и изговоре овдје можете наћи на форумима али и у уживо разговорима, женомрзаца, да се тако изразим. Жене не морају да доказују ништа никоме и имају исто право да их се ословљава онако како оне желе. Ако кажу да им је драже Википедијанка, онда Википедијанка. Опхођење у заједниици Википедије је ствар договора а не наметања простом већином. Славен Косановић {разговор} 00:21, 26. децембар 2019. (CET)

text: Ево код мене сад горе у табу пише Корисница. Видиш, није тако страшно, не боли уопште. Славен Косановић {разговор} 00:28, 26. децембар 2019. (CET)
*  Ова награда је веома значајна јер је додељује Вики заједница и сваком кориснику је драго да добије похвалу од својих колега. Оно што се превиђа је да се ова награда додељује за најбољи рад у актуелној години, а не за свеукупни рад на Википедијие (животно дело). Тако да су предложени кандидати предложени за свој рад у одређеној години, а не за свој досадашњи рад на Википедији, нема ту никакве дискриминције ни полне, ни старосне, ни било какве друге. Има пуно корисника који су на овом пројекту константно активни, али се не могу сврстати у категорију некога ко се истакао у одређеној години. Предлажем тим поводом да Вики заједница усвоји и награду „најбољег википедијнца” (или какав сличан назив), која би се додељивала корисницима за дуготрајан рад на Википедији. Могла би се додељивати рецим поводом дана Википедије. Викимедија већ има своју награду коју додељује за дуготрајан рад на Википедији, али овде је разлика у томе што би ову награду додељивала Вики заједница, што би јој свакако дало на тежини.       шта мислите о овоме? --Pinki (разговор) 11:00, 26. децембар 2019. (CET)

text: Дефинитивно се слажем са тобом Пинки. Постоје уредници који већ годинама неуморно уређују, а нису добили никакво признање за то (ти си дефинитивно један од њих). Свакако да треба да подржимо новајлије и људе који су се највише истакли у протеклој години, али не треба да заборавимо на оне који су ту од почетка и помажу у развоју пројекта без обзира на то да ли неко види или признаје њихов труд. Ако се сложимо око овога, вјерујем да ће се и Викимедија Србије подржати ову идеју, зато ћу обиљежити Ивану како би се и она можда укључила у дискусију. :) — Марина Симић (разговор) 11:50, 26. децембар 2019. (CET)
Нико, Пинки, није ни рекао да је награда дискриминаторска. Свака част свима који су били кандидовани и који су добили споменицу за рад и труд на пројекту. Оно што је спорно су неки коментари везано за предусретљивост у вези могућности да постоје два начина насловљавања награде, што је просто ствар учтивости. Данас има више корисница на пројекту него што је било некад и ред је питати и њих. Не постоје никаква ограничења ни у софтверу ни у простору ни времену, па ни за нове награде. Само добра воља и предусретљивост. Славен Косановић {разговор} 12:14, 26. децембар 2019. (CET)
replies: text: : Славене, хвала ти што си разумео шта сам хтела да кажем, а хвала и на твом таквом ставу.  Сујета је прорадила у тренутку. То ми се стално дешава, али шта ћу. Крив је мој тата. Погрешно ме васпитао.  , не повлачи се тако брзо. Није тачно да је жена 10%. Жене се једноставно не гурају толико на положаје. Овде молим да се нико не увреди, то је питање физиологије. Доказано. Тренутно "стање" на страни за гласање (коју сте ти и Славен сјајно преименовали, али Маре је често брзоплет) јасно показује да стоји моја тврдња. Чим се неко сетио жена - ХОПА! Ево их ДВЕ    И то ће бити неки успех ! , лепо би било да вратиш Славенову измену. Мислим да "људи из Викимедије" не би имали ништа против. Викимедија је удружење које организује акције и промовише Википедију. ВикиМедија ни на који начин не утиче на садржај ВикиПедије и рад заједнице. Питај њих ако мени не верујеш. Друго. енглески језик не познаје РОД. Наш познаје. Ако жене у чланцима можемо да називамо социолошкињама, војникињама (ово стварно не знам!), пилоткињама и сл. не видим зашто ти смета Википедијанац/Википедијанка. IvanaMadzarevic, можеш ли, молим те, да се укључиш само на пар минута у ову расправу и потврдиш или оповргнеш ове моје тврдње. Хвала ти!--BuhaM (разговор) 12:23, 26. децембар 2019. (CET)
replies: text: :: Треба увести још једну награду, зашто да не. Постоји велики број корисника који дуго уређују, а нису добили награду Википедијанац године — Пинки, Ванилица, BuhaM, Лотом, Intermedichbo и други. Наравно то не значи да њихов труд мање ценимо. Аца је увео и награду Најбољи новајлија, позивам вас да се укључите овде. --MareBG (разговор) 12:23, 26. децембар 2019. (CET)

text: ::Милице, не повлачим се, само се не слажем да неко због наслова ове споменице не предлаже жене. Никад на Википедији нисам осјетила да неко обраћа пажњу на мој пол, нисам имала повластице нити сам била дискриминисана због свог пола. Жао ми је ако је било која жена осјетила то. А да ли се неко гура на положаје или не, то је лични избор, нико ником не брани да се кандидује за било шта. Нисам одушевљена што се форсира прича о дискриминацији жена; ако ове године жена освоји ову споменицу, може се лако помислити да то није због доприноса појединца, него због тога што су се чланови заједнице осјетили лоше јер су жене „дискриминисане” и због тога тако гласали. Не знам како друге жене размишљају, али ја не желим да имам било какав посебан третман јер сам жена. Жао ми је ако сам промашила поенту приче, али сам хтјела да изнесем свој став на ову тему. — Марина Симић (разговор) 12:56, 26. децембар 2019. (CET)
Лоше је решење са овим или у сајтнотису. Нека се уместо тога стафи слеш (/).: Википедијанку/википедијанца године. --ANTI_PRO (разговор) 12:32, 26. децембар 2019. (CET)

text: Награда постоји већ 10 година под називом Википедијанац године. Њен назив нема за циљ да увреди или ствари жене у други план, било граматички исправно или не. Славен треба да научи да не се не може појавити после више година и мењати на своју руку нешто што је устављено пре 10 година, додавати дупле споменице, већ се мора консултовати са заједницом. Тако да, његово понашање не бих стављао поред женских права. Људи из Викимедије немају апсолутно ништа са овом споменицом, њу додељује Вики заједница. Промене било каквог типа су могуће уз договор, ако појединим колегиницама и колегама смета што не стоји и википедијанка, ја сам за и нећу стајати на путу да се то промени. --MareBG (разговор) 12:39, 26. децембар 2019. (CET)

text: Хвала  и  на лијепим ријечима. Мени је веома драго да сад чујем да постоји спремност да се дође до договора и да смо од почетне апасолутне негације схватили да треба саслушати који друкчије мисле. Википедија као слободан пројекат и јесте тако замишљена да можеш да се укључиш и послије више година. Дакле, нема временског ни просторног ограничења нити традиција исклесаних у камену. Такав је интернет генерално и сва комуникација на њему а Википедија је један од његових нуспроизвода , да се тако изразим. Славен Косановић {разговор} 13:01, 26. децембар 2019. (CET)

text: Давање лекција је противно правилима администраторске функције. Ја сам био администратор српске википедије и никад нисам враћао измјене без давања аргумената с моје стране. Ставови се бране аргуметнима а не давањем лекција. Славен Косановић {разговор} 13:09, 26. децембар 2019. (CET)
Ne kapiram otkud ovolika frka. Milica je ukazala da jezički žene nisu uključene/implicirane u nagradi, i samo to malo treba da se ispravi (jezički koriguje). Što se dešava na dnevnoj bazi u našem jeziku, i to obično se radi stavljanjem kose crte (profesorku/a, lekara/ku itd.) Samo treba promeniti u Vikipedijanku/ca ili obrnuto ili vikipedijanku/vikipedijanca i eto. --ANTI_PRO (разговор) 13:11, 26. децембар 2019. (CET)
replies: text: : Аргумент да се име награде која постоји 10 година под једним именом не може променити без договора заједнице је и више него довољан, изнео сам га горе. Јасно је ако колегинице и колеге тако одлуче ја нећу стајати на путу, али мислим да није добар потез радити нешто на своју руку. Предлог се изнесе, па ако се већина сложи нема проблема. Да пођем од себе, за много мање промене сам питао заједницу, питаћеш и ти за ову а не на своју руку мењати. Ето ти аргумент, трећи пут га нећу понављати. За примедбе на мој рад имаш администраторску таблу, ово није право место. Поздрав. --MareBG (разговор) 13:20, 26. децембар 2019. (CET)

text: Име награде уопште није било промијењено, већ додато још једно да ослика ситуацију на пројекту и кандидатуру више корисница. Као што каже Иван сулудо је да се томе уопште расправља. Никоме није пало на памет да мушкарцима даје награду Википедијанка. Према томе, аргумент апсолутно не стоји. Славен Косановић {разговор} 13:30, 26. децембар 2019. (CET)
replies: text: : Језичко кориговање је по мени ок. Поставио си дупле споменице и одељак на којем си одвојио гласања за колеге и колегинице, успут гласао више пута што није дозвољено, зато су ти измене поништене. У преводу скроз си променио систем који је исти 10 година, без да си било кога питао. Питати заједницу за такве ствари је доказ поштовања колега и колегиница. --MareBG (разговор) 13:43, 26. децембар 2019. (CET)
replies: text: ::Уопште није поента враћање измјена већ ставови. Пар корисница је замолило да се врати на Википедијанац или Википедијанка, међутим вртимо се у кругу око враћања измјена. Ово је слободан пројекат, ја измјеним ти вратиш, ти измјениш ја мисим друкчије и тражим смислено објашњење. Има једно правило Википедије које каже „ако те правила спријечавају да уређујеш Википедију, игнориши их”. Славен Косановић {разговор} 14:10, 26. децембар 2019. (CET)
Хајде да не компликујемо ствари. Ја знам да сам и црна овца и бела врана и још много тога кад нешто критикујем, али није да Викимедија Србије има претерано велике везе са овом наградом. Овде се пита заједница на Википедији, што је много шири круг људи. И није да се баш превише мари за потребе пројекта или сугестије и критике људи који су свакодневно овде. Више пута смо били сведоци тога да се садржај набацава без смисла и без реда, а непатролиране измене се гомилају. Гомила чланака нам фали на пројекту, који се тичу националне географије, на пример, а многим чланцима је потребно озбиљно сређивање. И ништа се по том питању не мења. Нека свако ради свој посао, ако већ не постоји никакав договор, јер је илузорно очекивати да ВМРС води овај пројекат. Нити је то замисао, нити неко то жели, нити има потребе за тим. Зато пробајте да не мешате неке ствари, ако сте већ свесни да се разликују. Ја не бих волео да се овде под мантром људских права воде неки политички ратови, већ да нам расправе колико-толико буду смислене и аргументоване. Овако нас 20 пише, а никакав закључак немамо. Ово ће да траје 7 дана и затвара се, али треба да имамо и неки модел за после. А то не може тек неки појединац од нас да мења на своју руку.
Да софтвер препознаје, то стоји, али треба имати на уму да постоје особе које не желе да се везују за пол, што исто може да се одабере у интерфејсу. Шта ја о томе мислим, то је моја ствар, али модерно друштво то уважава. Пошто нисмо инквизиција, теоретски неко може да се изјасни као киборг, или ванземаљац, ако су му доприноси коректни, а да буде предложен за ово признање. Притом, бирамо једну особу, односно кориснички налог. Једини проблем који имамо јесте да одаберемо родно неутралан назив. Искрено, мени многи од тих наставака за женски род не изгледају најсмисленије, нити најправилније, а колико ми је познато, то питање није решено ни на вишим инстанцама од овог пројекта. Требало би да консултујемо и правопис, па да нађемо неко прихватљиво решење. --Lotom (разговор) 13:39, 26. децембар 2019. (CET)

text: Ко не жели да се идентификује не брини неће ни бити, софтвер гарантује приватност, а и правила заједнице. Међутим ако кандидаткиње на тренутном гласању кажу да би им више пријало у женском роду, онда је ствар учтивости испоштовати, а не тражити изговоре. Индијанац и Индијанка , (па и и Индијац и Индијка) постоји у нашем језику, не видим онда проблем да имамо овде Википедијанац и Википедијанка. Славен Косановић {разговор} 14:09, 26. децембар 2019. (CET)
replies: text: : Управо тако, ако је колегама и колегиницама боље да се тако нешто дода, зашто да не. Видећемо њихова мишљења и на основу тога мењати или оставити садашњи назив. Видим да је било противљења, али и оних који желе промену, те је неопходно договорити се. Свакако, мењати на своју руку, додавати дупле споменице и дупло гласати није нешто што треба да радиш. Поздрав. --MareBG (разговор) 14:26, 26. децембар 2019. (CET)

text: Већ сте чули мишљење колегиница и свјесно их игноришете. Имате и Србин и Српкиња, забога, не разумијем који вам је ђаво са родовима. Неће мушкарце нико ословљаватги са Српкиња. Какве дупле споменице? Додијељује се једна споменица онако како се може видјети на табу странице корисника. Ако пише корисник, онда споменица Википедијанац; корисница онда споменица Википедијанка. Тако просто да је невјероватно да о томе овдје пишемо есеје. Славен Косановић {разговор} 14:35, 26. децембар 2019. (CET)
replies: text: :Како се обраћате вашим колегиницима у стварном животу кад вас изненаде? Најбоља си или најбољи си!? Славен Косановић {разговор} 14:40, 26. децембар 2019. (CET)
replies: text: :: Капирам да се разумемо и око овога суштински немамо проблем. Нико овде не жели да некога занемарујемо, већ управо супротно. Само да се не ломи преко колена и да решимо како ћемо за убудуће. Ако је ово консезус који свима одговара и решава бирократко питање, мени је то у реду. И још нешто, шта је то стварни живот и да ли смо ми овде нестварни? Не треба ми одговор, јер је јасно да је и ово део живота, чим одвајамо своје време да нешто створимо. Исто као што овде не причамо (говоримо), већ пишемо, кад смо већ код формалности. --Lotom (разговор) 14:54, 26. децембар 2019. (CET)

text: хвала на подршци, и драго ми је да чујем да немамо проблем. Ово је виртуелни живот, просто тако. :) У стварности, сигуран сам да кад погледате вашу другарицу у очи не пада вам на памет да јој кажете да вам „женски род”, реторички речено,  „не прија” или „чудно изгледа у контексту” вашег свијета. Славен Косановић {разговор} 15:19, 26. децембар 2019. (CET)
replies: text: : i :, hvala obojici. Stvar je u podsvesti. Stavu. Niko tu nije zlonameran. Jednostavno je to nekako ukorenjeno u srpskom (ali nikako samo u srpskom, daleko bilo!) narodu, da se muškarac uvek predpostavlja. Ako napišemo to Vikipedijanac/Vikipedijanka samo cenim da će ljudi (i muškarci i žene!) imati na umu i marljive devojke. Samo to. Mislim da su se devojke već izjasnile oko inicijative, a i mnogi muškarci (Bože, ova podela je stvarno glupa, kad se ovako napiše...). Hvala još jednom.--BuhaM (разговор) 17:07, 26. децембар 2019. (CET)
----
Од овако нечег лепог, направили сте циркус и политичарење. Во имја оца. Страницу сте напунили, а ништа као обичан читалац ове квази расправе не могу да разумем ко шта жели. Нико овде нема ништа против женског пола. --Zoranzoki21 (разговор) 20:13, 26. децембар 2019. (CET)
Направише и од овога циркус, некад било лепо и без расправа, смишљено да буде пригодна споменица за вредне Википедијанце којег год пола. Појави се Славен и поквари све. Алал ти вера мајсторе, кад си ово успео да повежеш са правима жена и поквариш све. Мизерно и јадно.--Soundwaweserb (разговор) 21:06, 26. децембар 2019. (CET)

text: Soundwaweserb, Zoranzoki21, nemojte tako. Nije Славен mislio ništa loše, kao ni ja. U pravu ste da niko nema ništa protiv. Samo je trebalo malo podsećanje. Hvala i vama dvojici i Miljanu. Ipak je upalilo. Pomerismo malo granice.--BuhaM (разговор) 09:33, 28. децембар 2019. (CET)
replies: text: : није ништа упалило. Марину сам предложио из разлога које сам у предлогу навео, не због тога што је женско. Потенцирање нечијег пола само да би се нешто остварило је по мени већа дискриминација од оне о којој ти причаш.

text: :Проблеми у српском језику постоје, наравно, и њих треба решавати. Само не на овом месту, а вероватно ни на Википедији уопште. То је нешто чиме треба да се баве људи од струке. И није српски језик једини овакав, причало се доста о овој теми на скорашњој ЦЕЕ конференцији (Чеси, на пример, имају много веће проблеме од нас). У сваком случају, не видим проблем да ова награда носи назив Википедијанац/ка године и да у споменици пише мушки или женски облик, у зависности од тога ко је добио споменицу те године. --Miljan Simonović (разговор) 10:33, 28. децембар 2019. (CET)

text: : нисам сигурна у ово што причаш, ал' ајд, нека ти буде...--BuhaM (разговор) 10:53, 28. децембар 2019. (CET)
replies: text: ::  Драга Милице, мислим да није у реду то што овдје пишеш. Испада да људи који гласају за Милену или мене не гласају због тога што мисле да смо се истакле у протеклој години него зато што се осјећају лоше након ове расправе, као што сам изнад и написала, а такође је и  слично написао испод. Умањујеш вриједност гласова, а тиме и сав труд који су показале предложене Википедијанке. Вјерујем да ти то није била намјера, стога те молим да припазиш на то, није пријатно за читати. — Марина Симић (разговор) 16:40, 28. децембар 2019. (CET)

text: :: Draga , molim te da ne izvrćeš moje reči. Verujem da nisi bila zlonamerna, već da samo nisi dobro pročitala šta sam napisala.--BuhaM 
Направили сте причу да је ово некаква борба за људска права, а заправо је само питање језичких норми и техничких решења. У великој мери сам сагласан са овим што је Миљан горе написао. Ово је гласање заједнице на Википедији, у оквиру чега сваки појединац има право да се изјасни субјективно. Није реч о главном именском простору и оном правилу које се тиче демократије. Када будемо имали више активних женских особа на пројекту, вероватно ће и чешће бити међу предложеним за ову награду. А тим питањем би могли да се позабаве они који мени спочитавају да сам присвојио пројекат. Ја сам овде само појединац, волонтер и није ми у опису посла да се бавим привлачењем нових корисника. Моја је добра воља ако томе допринесем. Имате разне статистике, па можете и то да погледате, ко је шта и колико радио. Ја се трудим да приватна познанства раздвојим од рада на пројекту, колико год је могуће. Све активне кориснике, који имају смислене доприносе, једнако поштујем. Али сам некако више наклоњен оним корисницима који се на пројекту појаве ниоткуда, а направе огроман допринос, наспрам оних који су плански привучени. Испала је потпуно бесмислена расправа, све је ово могло много конструктивније да се изнесе, а да се не нападају људи без разлога. Бојим се да сте створили такву слику да ће се било која корисница, уколико буде изабрана, осетити повлашћено и да ће испасти да је то продукт некаквог политичког обрачуна, а не рада и доприноса пројекту. --Lotom (разговор) 12:31, 28. децембар 2019. (CET)

text: , mislim da nisi u pravu. Svaka normalna osoba bi posle ovakve rasprave osetila kao žrtva... Pa ajd' nek bude i "političke" rasprave. Bilo bi dovoljno da Mare nije obrisao ono "Vikipedijanca/Vikipedijanke", pozivajući se na "Ljude iz Vikimedije". Ruku na srce, otpratila sam dve-tri rasprave tokom zadnjih pet godina. Retko kada su bolje od ovoga. Šta fali da sledeće godine u naslovu piše isto što i u pozivu za glasanje?--BuhaM (разговор) 12:57, 28. децембар 2019. (CET)
replies: text: : Ја можда нисам нормалан, неки и то тврде, али ми је једнако непријатно. Нико није написао да ништа не сме и не треба да се мења, већ да не треба да се ради на своју руку. Тиче се читавог пројекта и основни је ред да се постигне неки консензус пре исхитрених одлука. Овако је нешто преломљено преко колена, а нико се није изјаснио ни о садржини обавештења, нити је консултован правопис. И друга ствар, није најпоштеније ни према коме правити овакав циркус усред гласања. Требало је ово решити пре почетка гласања, али не верујем да је и сада неко имао лошу намеру, већ се просто нисмо разумели. Испало је шта је испало, сад нема назад, али хајде да установимо неко свима прихватљиво решење када се процес заврши. Ако је ово то, онда само да формализујемо. Да имамо модел за убудуће, како се овакве ствари не би понављале. --Lotom (разговор) 13:17, 28. децембар 2019. (CET)

text: :Ја био рекао да ћу се искључити из расправе… Ни сам себе не могу да држим за ријеч… Прво да кажем да су сви кандидати без разлике заслужили да их се предложи за Википедијанца/Википедијанку године. Равноправност није политика већ обавеза цивилизованог свијета. Друкчије ради се о диктатури. Википедија није никава држава али јесте глобални културни пројекат на интернету чији развој, чак и ако многи не учествују у њему, посматрају сви у свијету. Имате гомиле анализа садржаја и динамике заједнице Википедије у научним текстовима. То су чињенице. По суштинским правилима Википедије, демократског одлучивања не може бити кад је у питању садржај у чланцима, јер чланци не могу да осликавају наше властите погледе на свијет, већ оне који постоје у релевантној литератури, док заједница, дио Википедије на коме смо сада, може да функционише како год се ми договоримо. Затим, у вези језика и правописа. Википедијанац или Википедијанка не постоји у српском језику. Нећете наћи овај израз у правописном рјечнику, ниту у било ком другом рјечнику српског језика. Нити ће се наши научници језика бавити њиме у догледно вријеме, из разлога што није распрострањен нити у употреби веће групе људи који говоре српски језик. Ово је име, наш „википедијански”(ни овај придјев не постоји у српском) конструкт. Али зато постоје именице у српском језику на које се ми можемо угледати за конструисање ове наше жаргонске варијанте. Већ сам наводио неке, а ево још: Македонац/Македонка, Црногорац/Црногорка, Италијан/Италијанка, Шпанац/Шпањолка, итд, итд. На крају, пројекат Википедије не поставља ниједан услов никоме од нас појединаца у вези нашег залагања и доприноса. Апсолутно све је на добровољној основи. И још нешто, „Википедија није бирократија” (основно начело). Славен Косановић {разговор} 14:34, 28. децембар 2019. (CET)
Још једна ствар, администратори, да утичу на квалитет пројекта како у садржају у чланцима тако и на динамику заједнице. Нешто више повлашћени корисници Википедије (како се назива администраторе у неким научним радовима о Википедији), могу веома позитивно али и веома негативно да утичу на квалитет садржаја, али и на заједницу Википедијанаца уопште. Уколико је клима на пројекту неповољна, не придржавамо се основних начела Википедије (или то радимо по потреби), немамо капацитета да водимо смислене и аргументоване расправе, стално тражимо изговоре ове или оне код ствари које су више него очигледне, онда можемо бити сигурни да ће нас гросо озбиљних људи који би могли дати значајан допринос и унаприједити Википедију у сваком погледу, просто заобићи.  --Славен Косановић {разговор} 15:12, 28. децембар 2019. (CET)

text: : Ја се ни у једном тренутку нисам позвао на људе из Викимедије, та информација није тачна. Заправо сам написао да Викимедија нема везе са овим гласањем, ову споменицу додељује Вики заједница. Наравно да сам поништио измене корисника који је направио дупле споменице, променио име награде после 10 година и дупло гласао (што није дозвољено), а да никога није питао. Исто очекујем од осталих колега и колегиница да ураде. Заједница се пита за промене тог типа, то се зове поштовање уредника Википедије, а не мењати на своју руку и крити иза аргумента женска права. Исто тако сам написао да нећу стајати на путу ако се људи договоре. Договор не видим, само сујету, лажне информације и џапање, а то није лепо. --MareBG (разговор) 17:05, 28. децембар 2019. (CET)
 Имаш моју апсолутну подршку у свему што си написао, а Славен би требао бити опоменут због троловања. Оно што сви донекле заборављају је да ову награду није установила Вики заједница, већ корисник Владислав Перић, а да је касније Вики заједница прихватила као своју. Управо због поштовања према том корсинику не треба мењати назив ове награде, посебно јер је назив неутралан. Видим да се овде бацају оптужбе за српски мушки инат, па ме то негде подсети на жене у црном. Иначе ја сам познати мрзитељ жена, па као такав направих Портал о женама и написах на десетине чланака о женама, од којих неки беху изабрани за сјајне. --Pinki (разговор) 18:52, 28. децембар 2019. (CET)

text: Свака ти част , кад ти изједначаваш жене у црном са стварима које се тичу искључиво језичких конструкција. Закључујем да немамо договор по овом питању, небитно, биће га неки други пут. Хвала свима на коментарима. Славен Косановић {разговор} 20:54, 28. децембар 2019. (CET)
thread_title:  Википедијанка године 

message: Реинсталацијом компјутера изгубила ми се пречица за Дисконт где сам био, поприлично, активан. Може ли ми неко дати, опет, линк, пречицу? :) DusanSilniVujovic (разговор) 02:56, 29. децембар 2019. (CET)
replies: text: Здраво! Претпостављам да си мислио на Дискорд . Посети страницу Википедија:Дискорд и кликни на „Придружите се серверу” да би се придружио. Иначе, можеш и да преузмеш апликацију/програм овде како би лакше могао приступати. Срдачан поздрав! — Жиле (✉) 11:49, 29. децембар 2019. (CET)
Срећа да и ово почасно и безазлено гласање није претворено у спрдњу. Ко би рекао да заправо имамо оволико активних уредника/гласача, ено у СИ измјена измјену стиже. --Жељко Тодоровић (разговор) 16:50, 1. јануар 2020. (CET) с. р.
thread_title:  Дисконт